13.1.2022
MT
Il-Ġurnal Uffiċjali tal-Unjoni Ewropea
(10)
Id-Deċiżjoni ta’ Implimentazzjoni (UE) 2021/2315 approvat il-pjanijiet ta’ monitoraġġ tar-residwi għall-prodotti talakkwakultura tal-Belize, il-Brunei, Kuba, il-Gwatemala, il-Mozambique, New Caledonia, in-Nikaragwa, in-Niġerja, it-Tanzanija u l-Venezwela, fir-rigward tas-subkategorija “krustaċji”.
Għaldaqstant, huwa xieraq li l-Anness IX tarRegolament ta’ Implimentazzjoni (UE) 2021/405 jiġi emendat sabiex jirrifletti dik l-approvazzjoni.
Dawk il-pajjiżi terzi ġew infurmati b’dan.
(11)
Id-Deċiżjoni ta’ Implimentazzjoni (UE) 2021/2315 approvat il-pjan ta’ monitoraġġ tar-residwi tal-Iran fir-rigward tas-subkategoriji “prodotti tal-ħut bil-pinen (il-kavjar)” u “krustaċji”.
Minħabba l-fatt li l-Iran issa pprovda evidenza u garanziji xierqa li juru li jissodisfa r-rekwiżiti tal-leġiżlazzjoni tal-Unjoni għad-dħul fl-Unjoni ta’ kunsinni ta’ prodotti tal-ħut bil-pinen (kavjar) u ta’ krustaċji mill-akkwakultura, jenħtieġ li tiġi emendata l-entrata tiegħu fil-lista ta’ pajjiżi terzi jew reġjuni tagħhom awtorizzati għad-dħul fl-Unjoni ta’ kunsinni ta’ ċerti prodotti tas-sajd, stabbiliti fl-Anness IX tar-Regolament ta’ Implimentazzjoni (UE) 2021/405.
L-Iran ġie infurmat b’dan.
(12)
Id-Deċiżjoni ta’ Implimentazzjoni (UE) 2021/2315 irtirat l-approvazzjoni tal-pjan ta’ monitoraġġ tar-residwi talOman għall-ħut bil-pinen.
Għaldaqstant, jenħtieġ li l-Oman jitneħħa mil-lista ta’ pajjiżi terzi jew reġjuni tagħhom awtorizzati għad-dħul fl-Unjoni ta’ kunsinni ta’ ċerti prodotti tas-sajd, stabbiliti fl-Anness IX tar-Regolament ta’ Implimentazzjoni (UE) 2021/405.
L-Oman ġie infurmat b’dan.
(13)
L-Anness XI tar-Regolament ta’ Implimentazzjoni (UE) 2021/405 jistabbilixxi l-lista ta’ pajjiżi terzi jew reġjuni tagħhom li minnhom huwa awtorizzat id-dħul fl-Unjoni ta’ kunsinni ta’ koxox taż-żrinġijiet u tal-bebbux.
Jenħtieġ li l-Georgia u r-Russja jiżdiedu f’dik il-lista għall-bebbux peress li pprovdew evidenza u garanziji xierqa li juru li jissodisfaw ir-rekwiżiti tal-leġiżlazzjoni tal-Unjoni għad-dħul fl-Unjoni ta’ kunsinni ta’ dawk l-oġġetti.
(14)
Id-Deċiżjoni tal-Kummissjoni 2007/82/KE (7) tirrikjedi lill-Istati Membri jipprojbixxu l-importazzjoni mill-Guinea tal-prodotti tas-sajd kollha maħsuba għal konsum mill-bniedem.
Fl-2019, il-Kummissjoni wettqet awditu fil-Guinea, sabiex tevalwa s-sistemi ta’ kontroll fis-seħħ li jirregolaw il-prodotti tas-sajd maħsuba għal konsum mill-bniedem u għall-esportazzjoni lejn l-Unjoni.
Fis-7 ta’ Mejju 2021, il-Kummissjoni infurmat lill-Guinea li l-informazzjoni pprovduta kienet sodisfaċenti u li l-awditu tal-2019 kien ingħalaq b’suċċess.
Għaldaqstant, jenħtieġ li d-Deċiżjoni 2007/82/KE titħassar.
Fid-dawl tal-eżitu tal-awditu, huwa xieraq li l-Guinea tibqa’ tiġi elenkata fl-Anness IX tarRegolament ta’ Implimentazzjoni (UE) 2021/405 bħala pajjiż terz li minnu huwa awtorizzat id-dħul fl-Unjoni ta’ kunsinni ta’ ħut salvaġġ maqbud li ma jkun għadda mill-ebda operazzjoni ta’ preparat jew ta’ proċessar għajr il-qtugħ ta’ ras, l-evixxerazzjoni, it-tkessiħ jew l-iffriżar.
(15)
Għalhekk, jenħtieġ li l-Annessi III, VIII, IX u XI tar-Regolament ta’ Implimentazzjoni (UE) 2021/405 jiġu emendati skont dan.
(16)
Għal raġunijiet ta’ konsistenza mad-Deċiżjoni 2011/163/UE u fl-interess taċ-ċertezza legali, jenħtieġ li dan ir-Regolament jidħol fis-seħħ b’urġenza,
(17)
Il-miżuri previsti f’dan ir-Regolament huma f’konformità mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf.
ADOTTAT DAN IR-REGOLAMENT:
Artikolu 1 L-Annessi III, VIII, IX u XI tar-Regolament ta’ Implimentazzjoni (UE) 2021/405 jiġu sostitwiti bit-test stabbilit fl-Anness ta’ dan ir-Regolament.
Artikolu 2 Id-Deċiżjoni 2007/82/KE titħassar.
(7) Id-Deċiżjoni tal-Kummissjoni 2007/82/KE tat-2 ta’ Frar 2007 dwar miżuri ta’ emerġenza li jissospendu l-importazzjonijiet mirRepubblika tal-Guinea tal-prodotti tas-sajd maħsuba għall-konsum mill-bniedem (ĠU L 28, 3.2.2007, p. 25).
L 8/3